CELEX: 32019D2009
Language: lv
Date: 2019-12-02 00:00:00
Title: Padomes Lēmums (KĀDP) 2019/2009 (2019. gada 2. decembris), ar ko atbalsta Ukrainas centienus sadarbībā ar EDSO apkarot ieroču, munīcijas un sprāgstvielu nelikumīgu tirdzniecību

3.12.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 312/42
               
            
         PADOMES LĒMUMS (KĀDP) 2019/2009
         (2019. gada 2. decembris),
         ar ko atbalsta Ukrainas centienus sadarbībā ar EDSO apkarot ieroču, munīcijas un sprāgstvielu nelikumīgu tirdzniecību
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2018. gada 19. novembrī pieņēma ES stratēģiju pret nelikumīgiem šaujamieročiem, kājnieku ieročiem un vieglajiem ieročiem (VIKI) un to munīciju (“ES VIKI stratēģija”). ES VIKI stratēģijas mērķis ir noteikt virzienu integrētai, kolektīvai un koordinētai Eiropas darbībai, kuras mērķis ir novērst un ierobežot VIKI un to munīcijas nelikumīgu iegādi no teroristu, noziedznieku un citu neatļautu aktoru puses un veicināt pārskatatbildību un pienākuma apziņu attiecībā uz ieroču likumīgu tirdzniecību.
                  
               
                     (2)
                  
                  
                     Reģionālā līmenī ES VIKI stratēģija Savienībai un tās dalībvalstīm nosaka saistības palīdzēt stiprināt tiesībaizsardzības spējas, lai identificētu, sagrautu un aizliegtu nelikumīgas tirdzniecības tīklus un lai novērstu šaujamieroču nonākšanu teroristu un noziedznieku rokās ar nelikumīgā tirgus starpniecību, cita starpā bloķējot ieroču nelikumīgu finansēšanu un pārvadājumus un pastiprinot robežpolicijas, muitas dienestu un ostas iestāžu nozīmi cīņā pret nelikumīgām ieroču plūsmām, kurās tiek izmantots jūras transports.
                  
               
                     (3)
                  
                  
                     ES VIKI stratēģijā norādīts, ka pašreizējā nestabilitāte Austrumeiropā ir paaugstinājusi šaujamieroču nelikumīgās tirdzniecības apmēru dažādās šā reģiona valstīs, piemēram, Ukrainā. Tas rada būtisku ilgtermiņa drošības apdraudējumu gan Ukrainai, gan Savienībai. Tādējādi Savienības un Ukrainas sadarbība šajā jautājumā ir abu pušu interesēs. Savienība īsteno divpusēju sadarbību ar Ukrainu un citām valstīm šajā reģionā un sistemātiski iekļauj cīņu pret nelikumīgiem VIKI visos dialogos par drošības jautājumiem ar partnervalstīm šajā kaimiņreģionā.
                  
               
                     (4)
                  
                  
                     Ukrainas Valsts robežsardzes dienests 2016. gada maijā lūdza Eiropas Drošības un sadarbības organizācijas (EDSO) Sekretariātu veikt vajadzību novērtējumu attiecībā uz Ukrainā un pāri tās robežām veiktas ieroču, munīcijas un sprāgstvielu nelikumīgas tirdzniecības apkarošanu. Vajadzību novērtējums tika veikts ar Francijas un Vācijas atbalstu un publicēts 2018. gada aprīlī. Vajadzību novērtējuma rezultātus apstiprināja galvenās tiesībaizsardzības un drošības aģentūras Ukrainā augsta līmeņa sanāksmes laikā 2018. gada 7. jūnijā Kijevā.
                  
               
                     (5)
                  
                  
                     Ukrainas Valsts robežsardzes dienests, Ukrainas Valsts fiskālais dienests / Valsts muitas administrācija un Ukrainas Iekšlietu ministrija oficiāli, rakstiski ir paudušas interesi un lūgušas sadarbību ar EDSO Sekretariātu un EDSO projektu koordinatoru Ukrainā, lai atbalstītu Ukrainas centienus ieroču, munīcijas un sprāgstvielu nelikumīgas tirdzniecības apkarošanā atbilstīgi vajadzību novērtējuma rezultātiem.
                  
               
                     (6)
                  
                  
                     Ar robežkontroli saistītā palīdzība, ko Savienība sniedz Ukrainai, piemēram, Integrētas robežu pārvaldības stratēģija, kuru atbalsta ar Komisijas Eiropas kaimiņattiecību instrumentu, un Savienības civilās kopējās drošības un aizsardzības politikas misijas, Eiropas Savienības padomdevēja misija civilās drošības sektora reformai Ukrainā (EUAM Ukraine) un Eiropas Savienības robežu palīdzības misija Moldovai un Ukrainai (EUBAM
                        Moldova and Ukraine) un to atbalsta darbības robežkontroles jomā neietver atbalstu, kas būtu konkrēti vērsts uz ieroču, munīcijas un sprāgstvielu nelikumīgas tirdzniecības apkarošanu.
                  
               
                     (7)
                  
                  
                     2018. gada 30. jūnijā trešajā ANO konferencē, kurā pārskatīja panākumus, kas gūti, īstenojot ANO Rīcības programmas par nelikumīgu kājnieku ieroču un vieglo ieroču apkarošanu, tika pieņemts noslēguma dokuments, kurā valstis atjaunoja savu apņemšanos novērst un apkarot kājnieku ieroču un vieglo ieroču novirzīšanu. Valstis atkārtoti apstiprināja gatavību turpināt starptautisko sadarbību un pastiprināt reģionālo sadarbību, to panākot ar labāku koordināciju, apspriešanos, informācijas apmaiņu un operatīvo sadarbību, šajā procesā iesaistot attiecīgās reģionālās un apakšreģionālās organizācijas, kā arī tiesībaizsardzības, robežkontroles un eksporta un importa licencēšanas iestādes.
                  
               
                     (8)
                  
                  
                     Ilgtspējīgas attīstības programmā 2030. gadam apliecināts, ka kājnieku ieroču un vieglo ieroču nelikumīgās tirdzniecības apkarošana ir vajadzīga, lai sasniegtu daudzus ilgtspējīgas attīstības mērķus, tostarp mērķus, kas saistīti ar mieru, taisnīgumu un spēcīgām institūcijām, nabadzības mazināšanu, ekonomikas izaugsmi, veselību, dzimumu līdztiesību un drošām pilsētām. Tāpēc saistībā ar 16.4. ilgtspējīgas attīstības mērķi visas valstis ir apņēmušās ievērojami samazināt finanšu un ieroču nelikumīgu apriti.
                  
               
                     (9)
                  
                  
                     ANO ģenerālsekretāra atbruņošanās programmā “Mūsu kopīgās nākotnes nodrošināšana”, ar ko viņš nāca klajā 2018. gada 24. maijā, viņš aicināja pievērsties parasto ieroču pārmērīgai uzkrāšanai un nelikumīgai tirdzniecībai un atbalstīt valstu līmeņa pieejas attiecībā uz vieglajiem ieročiem.
                  
               
                     (10)
                  
                  
                     Padome 2012. gada 25. oktobrī pieņēma Lēmumu 2012/662/KĀDP (1) par atbalstu pasākumiem, lai samazinātu apdraudējumu, ko rada kājnieku ieroču un vieglo ieroču nelikumīga tirdzniecība un pārmērīga uzkrāšana EDSO reģionā, un 2017. gada 4. augustā Padome pieņēma Lēmumu (KĀDP) 2017/1424 (2), atbalstot EDSO pasākumus, lai samazinātu apdraudējumu, ko rada kājnieku ieroču un vieglo ieroču un parastās munīcijas nelikumīga tirdzniecība un pārmērīga uzkrāšana bijušajā Dienvidslāvijas Maķedonijas Republikā un Gruzijā,
                  
               IR PIEŅĒMUSI ŠO LĒMUMU.
         
            1. pants
            
               1.   Šā lēmuma mērķis ir stiprināt Ukrainas Valsts robežsardzes dienesta, Ukrainas Iekšlietu Ministrijas un Ukrainas Valsts fiskālā dienesta / Valsts muitas dienesta spējas ieroču, munīcijas un sprāgstvielu nelikumīgas tirdzniecības apkarošanā Ukrainā.
            
            
               2.   Ievērojot 1. punktu, šā lēmuma mērķi ir šādi:
               
                           a)
                        
                        
                           uzlabot Ukrainas Valsts robežsardzes dienesta, Iekšlietu ministrijas un Valsts fiskālā dienesta / Valsts muitas dienesta spējas attiecībā uz ieroču, munīcijas un sprāgstvielu nelikumīgas tirdzniecības novēršanu un apkarošanu;
                        
                     
                           b)
                        
                        
                           uzlabot Iekšlietu ministrijas uzraudzības spējas attiecībā uz ieroču, munīcijas un sprāgstvielu ražošanas, marķēšanas un uzskaites kontroli atbilstoši vajadzību novērtējumā konstatētajām vajadzībām;
                        
                     
                           c)
                        
                        
                           uzlabot Iekšlietu ministrijas un Iekšlietu ministrijai pakļautās Ukrainas Valsts policijas operatīvās spējas attiecībā uz kriminālistiku, analīzi, atklāšanu, izsekošanu un izmeklēšanu saistībā ar ieroču, munīcijas un sprāgstvielu nelikumīgu tirdzniecību;
                        
                     
                           d)
                        
                        
                           atbilstoši vajadzību novērtējumā konstatētajām vajadzībām stiprināt Iekšlietu ministrijas spējas nolūkā uzlabot likumdošanas mehānismus, ar ko reglamentē un kontrolē ieroču, munīcijas un sprāgstvielu apriti un izmantošanu, kā arī uzlabot sabiedrības informētību par riskiem, kas saistīti ar ieroču, munīcijas un sprāgstvielu nelikumīgu glabāšanu, ļaunprātīgu izmantošanu un nelikumīgu tirdzniecību;
                        
                     
                           e)
                        
                        
                           uzlabot koordināciju un sadarbību starp aģentūrām, kā rezultātā tiek izstrādāta stratēģiska pieeja, notiek datu vākšana un analīze ieroču, munīcijas un sprāgstvielu nelikumīgas tirdzniecības novēršanas un apkarošanas jomā Ukrainā atbilstīgi vajadzību novērtējumā konstatētajām vajadzībām.
                        
                     
            
               3.   Ievērojot 2. punktu, Savienība atbalsta šādas darbības:
               
                           a)
                        
                        
                           uzlabot attiecīgo normatīvo un likumdošanas satvaru;
                        
                     
                           b)
                        
                        
                           vākt, apkopot un koplietot attiecīgos datus, tostarp izstrādāt un apvienot elektroniskas datubāzes;
                        
                     
                           c)
                        
                        
                           veidot attiecīgo institūciju spējas;
                        
                     
                           d)
                        
                        
                           sniegt apmācību;
                        
                     
                           e)
                        
                        
                           iegādāties specializētu aprīkojumu un infrastruktūru, tostarp atklāšanas spējas ar suņiem;
                        
                     
                           f)
                        
                        
                           radīt platformas labākai starpiestāžu koordinācijai valstī un precizēt pilnvaras, kas atvieglotu sadarbību un informācijas apmaiņu;
                        
                     
                           g)
                        
                        
                           palielināt plašākas sabiedrības informētību;
                        
                     
                           h)
                        
                        
                           reģionāla un starptautiska apmaiņa un sadarbība.
                        
                     
            
               4.   Labuma guvēji no projekta ir Ukrainas valsts iestādes, kas atbildīgas par ieroču, munīcijas un sprāgstvielu nelikumīgas tirdzniecības novēršanu un apkarošanu. Valsts iestādes, uz kurām rīcība galvenokārt ir vērsta, ir: Valsts robežsardzes dienests, Iekšlietu ministrija un Iekšlietu ministrijai pakļautā Ukrainas Valsts policija, un Valsts fiskālais dienests / Valsts muitas dienests. Citas pilnvarotās valsts iestādes – piemēram, Ukrainas Drošības dienests – tiek iesaistītas, katru gadījumu izskatot atsevišķi.
            
            
               5.   Projekta detalizēts apraksts ir izklāstīts šā lēmuma pielikumā.
            
         
         
            2. pants
            
               1.   Par šā lēmuma īstenošanu atbild Savienības Augstais pārstāvis ārlietās un drošības politikas jautājumos (AP).
            
            
               2.   Šā lēmuma 1. pantā minētā projekta (“projekts”) tehnisko īstenošanu veic EDSO Sekretariāts.
            
            
               3.   EDSO Sekretariāts savu uzdevumu veic AP vadībā. Minētajā nolūkā Augstais pārstāvis ar EDSO Sekretariātu noslēdz vajadzīgās vienošanās.
            
         
         
            3. pants
            
               1.   Finanšu atsauces summa Savienības finansētā projekta īstenošanai ir 5 151 579 EUR.
            
            
               2.   Izdevumus, ko finansē no 1. punktā minētās atsauces summas, pārvalda saskaņā ar procedūrām un noteikumiem, ko piemēro Savienības vispārējam budžetam.
            
            
               3.   Šā panta 1. punktā minēto izdevumu pienācīgu pārvaldību pārrauga Komisija. Minētajā nolūkā tā noslēdz vajadzīgo finansēšanas nolīgumu ar EDSO Sekretariātu. Finansēšanas nolīgumā paredz, ka EDSO Sekretariātam ir jānodrošina Savienības ieguldījuma pamanāmība, kas atbilst ieguldījuma apjomam.
            
            
               4.   Komisija cenšas pēc iespējas drīz pēc šā lēmuma stāšanās spēkā noslēgt 3. punktā minēto finansēšanas nolīgumu. Tā informē Padomi par jebkādām grūtībām šajā procesā un par finansēšanas nolīguma noslēgšanas datumu.
            
         
         
            4. pants
            
               1.   AP ziņo Padomei par šā lēmuma īstenošanu, pamatojoties uz EDSO Sekretariāta sagatavotiem regulāriem pusgada aprakstošiem ziņojumiem. Padomes veiktā izvērtēšana balstās uz minētajiem ziņojumiem.
            
            
               2.   Komisija ziņo par 1. pantā minētā projekta finanšu aspektiem.
            
         
         
            5. pants
            
               1.   Šis lēmums stājas spēkā tā pieņemšanas dienā.
            
            
               2.   Šis lēmums zaudē spēku 36 mēnešus pēc 3. panta 3. punktā minētā finansēšanas nolīguma noslēgšanas datuma. Tomēr, ja minētajā laikposmā nolīgums nav noslēgts, šis lēmums zaudē spēku sešus mēnešus pēc stāšanās spēkā.
            
         
         
            Briselē, 2019. gada 2. decembrī
            
               
                  Padomes vārdā –
               
               
                  Priekšsēdētāja
               
               M. OHISALO
            
         
         
            (1)  Padomes Lēmums 2012/662/KĀDP (2012. gada 25. oktobris) par atbalstu pasākumiem, lai samazinātu apdraudējumu, ko rada kājnieku ieroču un vieglo ieroču nelikumīga tirdzniecība un pārmērīga uzkrāšana Eiropas Drošības un sadarbības organizācijas (EDSO) reģionā (OV L 297, 26.10.2012., 29. lpp.).
         
            (2)  Padomes Lēmums (KĀDP) 2017/1424 (2017. gada 4. augusts) atbalstot EDSO pasākumus, lai samazinātu apdraudējumu, ko rada kājnieku ieroču un vieglo ieroču un parastās munīcijas nelikumīga tirdzniecība un pārmērīga uzkrāšana bijušajā Dienvidslāvijas Maķedonijas Republikā un Gruzijā (OV L 204, 5.8.2017., 82. lpp.).
      
      
         
            PIELIKUMS
            
               EDSO VISAPTVEROŠA PROGRAMMA UKRAINAS CENTIENU APKAROT IEROČU, MUNĪCIJAS UN SPRĀGSTVIELU NELIKUMĪGU TIRDZNIECĪBU ATBALSTAM
            
            1.   Vispārīga informācija
            Pēdējos gados Ukraina ir saskārusies ar ievērojamiem drošuma un drošības riskiem un izaicinājumiem, kas saistīti ar nelikumīgu ieroču, munīcijas un sprāgstvielu izplatību pāri valsts robežām un tās teritorijā. Šos riskus un izaicinājumus jo īpaši ir saasinājusi krīze Ukrainā un tās tuvumā, un tie ir izpaudušies ieroču, munīcijas un sprāgstvielu nelikumīgā glabāšanā, ļaunprātīgā izmantošanā un nelikumīgā tirdzniecībā.
            Ukraina joprojām ir problēmjoma un nopietns izaicinājums ES stratēģijā pret nelikumīgiem šaujamieročiem, kājnieku ieročiem un vieglajiem ieročiem (VIKI) un to munīciju (“ES VIKI stratēģija”). ES VIKI stratēģijā norādīts, ka “pašreizējā nestabilitāte Austrumeiropā ir paaugstinājusi šaujamieroču nelikumīgās tirdzniecības apmēru dažādās šā reģiona valstīs, piemēram, Ukrainā. Tas rada būtisku ilgtermiņa drošības apdraudējumu gan Ukrainai, gan ES. Tādējādi ES un Ukrainas sadarbība šajā jautājumā ir abu pušu interesēs. ES īsteno divpusēju sadarbību ar Ukrainu un citām valstīm šajā reģionā un sistemātiski iekļauj cīņu pret nelikumīgiem VIKI visos dialogos par drošības jautājumiem ar partnervalstīm šajā kaimiņreģionā.”
            Tādējādi ar atsauci uz Austrumu kaimiņreģionu kopumā un konkrēti uz Ukrainu ES VIKI stratēģijā izklāstīti šādi pasākumi:
            
                        —
                     
                     
                        “ES un tās dalībvalstis iekļaus cīņu pret šaujamieroču/VIKI nelikumīgo tirdzniecību tāda dialoga kontekstā, kas notiks par drošības jautājumiem ar kaimiņreģiona partnervalstīm, piemēram, Ukrainu,
                     
                  
                        —
                     
                     
                        ES un tās dalībvalstis izveidos saziņas kanālus starp ES un Ukrainas ekspertiem, noteiks kontaktpunktu raitas sadarbības nodrošināšanai, uzlabos informētību, apmainīsies ar paraugpraksi un speciālajām zināšanām, kā arī noteiks apmācības vajadzības un citus atbalsta pasākumus, lai stiprinātu Ukrainas spējas šajā jomā; un
                     
                  
                        —
                     
                     
                        ES un tās dalībvalstis turpinās darbu pie pastāvīgas tehniskās sanāksmes ar Ukrainu, lai atrisinātu aktuālo problēmu saistībā ar šaujamieroču nelikumīgu tirdzniecību un riskiem, kas saistīti ar šādu ieroču nonākšanu teroristu un organizētās noziedzības grupējumu rokās.”
                     
                  Pamatojoties uz sākotnējo lūgumu, ko Ukrainas Valsts robežsardzes dienests iesniedza 2016. gada maijā, EDSO Sekretariāts veica “Vajadzību novērtējumu attiecībā uz Ukrainā un pāri tās robežām veiktas ieroču, munīcijas un sprāgstvielu nelikumīgas tirdzniecības apkarošanu” (“vajadzību novērtējums”). Vajadzību novērtējums, kuru publicēja 2018. gada aprīlī, attiecās uz vairākām ieročus, munīciju un sprāgstvielas regulējošām, tiesībaizsardzības un drošības ministrijām un aģentūrām. Tajā atklājās, ka pašreizējā pieeja tam, kā tiek atklāta un ierobežota ieroču, munīcijas un sprāgstvielu nelikumīgā tirdzniecība Ukrainā un pāri tās robežām, rada problēmas. Ir jāuzlabo atbalsts cilvēkresursu un tehnisko resursu pilnveides, skaidri saprotamu tiesību aktu un starpiestāžu līmeņa koordinācijas ziņā, kā arī starptautiskais atbalsts un sadarbība. Vajadzību novērtējumā arī tika noteikts atsauces līmenis tehniskās palīdzības un institucionālā atbalsta sniegšanai nolūkā veidot Ukrainas iestāžu spējas to centienos arī holistiskā un ilgtspējīgā veidā apkarot ieroču, munīcijas un sprāgstvielu nelikumīgu tirdzniecību.
            2018. gada 7. jūnijā Ukrainas galvenās ieročus, munīciju un sprāgstvielas regulējošās, tiesībaizsardzības un drošības ministrijas un aģentūras apstiprināja vajadzību novērtējuma rezultātus augsta līmeņa sanāksmē, kas tika organizēta Kijevā. Tās atkārtoti izklāstīja skaidri apzinātos pašreizējos un gaidāmos draudus attiecībā uz ieroču, munīcijas un sprāgstvielu nelikumīgu tirdzniecību un apņemšanās uzlabot situāciju uz vietas. Tas sevī ietvēra ceļveža apstiprināšanu; ceļvedis tika izstrādāts, izmantojot vajadzību novērtējumu, un tas atbalsta integrētu, visaptverošu un sadarbīgu pieeju efektīvai spēju veidošanai un sistēmas darbam nolūkā apkarot ieroču, munīcijas un sprāgstvielu nelikumīgu tirdzniecību Ukrainā.
            2019. gada 12. martā tās pašas iestādes pulcējās vēl vienā augsta līmeņa sanāksmē Kijevā, kurā skaidri bija vērojams progress ar ieroču, munīcijas un sprāgstvielu nelikumīgas tirdzniecības Ukrainā un pāri tās robežām saistīto izaicinājumu, faktisko vajadzību un iniciatīvu apspriešanā. Turklāt sanāksmē tika paustas arī valsts un starptautiska līmeņa apņemšanās spēcināt rīcību.
            Vairākas tiesībaizsardzības un drošības ministrijas un aģentūras oficiāli, rakstiski ir paudušas ieinteresētību un lūgušas sadarbību ar EDSO Sekretariātu atbalstā Ukrainas centieniem apkarot ieroču, munīcijas un sprāgstvielu nelikumīgu tirdzniecību, proti, Ukrainas Valsts robežsardzes dienests 2016. gada maijā, Valsts fiskālais dienests / Valsts muitas dienests 2018. gada jūlijā un Iekšlietu ministrija 2019. gada martā. Šīs ministrijas un aģentūras līdz 2019. gada septembra vidum ir vērsušās pie EDSO projektu koordinatora Ukrainā, lūdzot atbalstu projekta darbību praktiskā īstenošanā.
            2.   Vispārīgais mērķis
            Stiprināt Ukrainas iestāžu spējas ieroču, munīcijas un sprāgstvielu nelikumīgas tirdzniecības novēršanā un apkarošanā.
            3.   Rīcības apraksts
            Rīcība ir balstīta uz “Vajadzību novērtējumu attiecībā uz Ukrainā un pāri tās robežām veiktas ieroču, munīcijas un sprāgstvielu nelikumīgas tirdzniecības apkarošanu”. Turklāt tas tika vēl vairāk izvērsts, reaģējot uz tiešajiem sadarbības un palīdzības lūgumiem, ko EDSO Sekretariātam un EDSO projektu koordinatoram Ukrainā bija adresējis Ukrainas Valsts robežsardzes dienests, Valsts fiskālais dienests un Iekšlietu ministrija. Lūgumiem sekoja visaptverošas tehniskās konsultācijas starp EDSO un minētajiem valsts aktoriem.
            Ciešā sadarbībā ar attiecīgajām Ukrainas iestādēm EDSO sagatavoja trīs projektus, kuros pievērsās dažādiem to mandāta aspektiem saistībā ar ieroču, munīcijas un sprāgstvielu nelikumīgu tirdzniecību. Projekti ir apvienoti vienotā visaptverošā programmā nolūkā stiprināt kopējo drošību un drošumu Ukrainā. Visaptverošā programma atbalsta ES stratēģiju pret nelikumīgiem šaujamieročiem, kājnieku ieročiem un vieglajiem ieročiem (VIKI) un to munīciju (2018), jo īpaši darbības Austrumu kaimiņreģionā.
            3.1.   Projekts Nr. 1. Atbalsts Ukrainas Valsts robežsardzes dienestam ieroču, munīcijas un sprāgstvielu nelikumīgas tirdzniecības novēršanā un apkarošanā
            3.1.1.   Mērķis
            Projekta mērķis ir palīdzēt Ukrainas Valsts robežsardzes dienestam uzlabot savas spējas ieroču, munīcijas un sprāgstvielu nelikumīgas tirdzniecības novēršanā un apkarošanā.
            3.1.2.   Apraksts
            Valsts robežsardzes dienests ir viena no Ukrainas tiesībaizsardzības iestādēm, kuras ir pilnvarotas apkarot ieroču, munīcijas un sprāgstvielu nelikumīgu tirdzniecību. Tam ir uzticēti pienākumi nodrošināt valsts robežu neaizskaramību un Ukrainas suverēno tiesību aizsardzību tās ekskluzīvajā (jūras) ekonomiskajā zonā.
            Projekta mērķis būs pievērsties pārbaudītiem trūkumiem attiecībā uz spējām Valsts robežsardzes dienestā, izmantojot: a) apmācību, tehnisko un operatīvo spēju veidošanu ieroču, munīcijas un sprāgstvielu nelikumīgas tirdzniecības apkarošanai; un b) starptautiskas labas prakses pārnesi un informācijas apmaiņu jo īpaši attiecībā uz ES dalībvalstīm, Rietumbalkānu partneriem un kaimiņvalstīm.
            3.1.3.   Gaidāmie rezultāti
            Rezultāts Nr. 1. Valsts robežsardzes dienesta labākas spējas ieroču, munīcijas un sprāgstvielu nelikumīgas tirdzniecības novēršanas un apkarošanas jomā.
            Rādītāji:
            
                        —
                     
                     
                        projekta labuma guvēja – Valsts robežsardzes dienesta personāla – labākas kompetences (organizatoriskās, tehniskās, zināšanas) attiecīgajās izglītības un apmācības iestādēs, analīzes un izmeklēšanas vienībās un operatīvajās vienībās nolūkā atbalstīt ieroču, munīcijas un sprāgstvielu nelikumīgas tirdzniecības novēršanu un apkarošanu un to izmantošana regulārajos darba procesos,
                     
                  
                        —
                     
                     
                        sadarbības pasākumi un ekspertu tīklu veidošana – valsts, apakšreģionālā un starptautiskā kontekstā –, kas veicina projekta labuma guvēju sadarbspēju ar saviem partneriem un ko piemēro projekta labuma guvēju attiecīgo vienību un iestāžu regulārajos darba procesos,
                     
                  
                        —
                     
                     
                        novērtēšanas un kvalitātes pārvaldības pieeju dokumentētie konstatējumi tiek darīti zināmi projektā ieinteresētajām personām (projekta labuma guvējiem – primārajiem un sekundārajiem, līdzekļu devējiem un EDSO), un tie tiek īstenoti praksē, un minētās ieinteresētās personas tos ņem vērā spēju veidošanas nolūkā.
                     
                  3.1.4.   Darbības
            3.1.4.1.   Visaptveroša mācību programma ieroču, munīcijas un sprāgstvielu nelikumīgas tirdzniecības novēršanas un apkarošanas jomā Valsts robežsardzes dienestam, kura atbilst vajadzību novērtējumā konstatētajām vajadzībām.
            Darbībā tiks ietverta:
            
                        —
                     
                     
                        visaptveroša mācību programma ieroču, munīcijas un sprāgstvielu nelikumīgas tirdzniecības novēršanas un apkarošanas jomā, kurā tiks īstenota divu līmeņu pieeja: a) pilnveidojot un paplašinot instruktoriem un pedagogiem nepieciešamās zināšanas, prasmes un attieksmi, t. i., pasniedzēju apmācības pieeju; un b) pilnveidojot un paplašinot speciālās zināšanas tādās specializētās jomās kā riska analīze un profilēšana, kriminālanalīze, jaunu tehnisko līdzekļu, tehnoloģiju un procedūru ieviešana un modernizācija.
                     
                  3.1.4.2.   Aprīkojuma nodrošināšanas palīdzības programma ieroču, munīcijas un sprāgstvielu nelikumīgas tirdzniecības novēršanas un apkarošanas jomā Valsts robežsardzes dienestam, kura atbilst vajadzību novērtējumā konstatētajām vajadzībām.
            Šajā darbībā tiks ietverta:
            
                        —
                     
                     
                        ierobežota daudzuma stacionārā un mobilā aprīkojuma, kā arī citu veidu tehnisko līdzekļu un tehnoloģiju nodrošināšana nolūkā atbalstīt jaunu tehnoloģisku un procesuālu risinājumu testēšanu, novērtēšanu un ieviešanu ieroču, munīcijas un sprāgstvielu nelikumīgas tirdzniecības atklāšanas jomā. Aprīkojums tiks nodrošināts izraudzītām organizatoriskām struktūrām Valsts robežsardzes dienesta ietvaros, proti, robežkontroles vienībām (koncentrējoties uz Ukrainas ziemeļiem vai ziemeļrietumiem), komandstruktūrām un izglītības iestādēm. Turklāt šī darbība ir integrēta visaptverošā mācību programmā, t. i., tā veido plašāku “apmācība un aprīkojums” iniciatīvu Valsts robežsardzes dienestam. Nodrošinātais aprīkojums atbildīs vajadzību novērtējumā konstatētajām vajadzībām.
                     
                  3.1.4.3.   Palīdzības programma suņu izmantošanai ieroču, munīcijas un sprāgstvielu nelikumīgas tirdzniecības novēršanas un apkarošanas jomā Valsts robežsardzes dienestam, kura atbilst vajadzību novērtējumā konstatētajām vajadzībām.
            Šajā darbībā tiks ietverts:
            
                        —
                     
                     
                        apmaiņas braucienu rīkošana nolūkā iepazīties ar attiecīgajiem Valsts robežsardzes dienesta ekspertiem un pedagogiem, kam ir starptautiska pieredze un laba prakse suņu spēju izmantošanā ieroču, munīcijas un sprāgstvielu nelikumīgas tirdzniecības apkarošanas jomā, un nolūkā atbalstīt ekspertu tīklu veidošanu; un
                     
                  
                        —
                     
                     
                        mācību metodiku un operatīvo procedūru pārskatīšana un atjaunināšana suņu spēju izmantošanā ieroču, munīcijas un sprāgstvielu nelikumīgas tirdzniecības apkarošanas jomā.
                     
                  3.2.   Projekts Nr. 2. Atbalsts Ukrainas Iekšlietu ministrijai un Ukrainas Valsts policijai, kas ir pakļauta Iekšlietu ministrijai, ieroču, munīcijas un sprāgstvielu nelikumīgas tirdzniecības novēršanas un apkarošanas jomā.
            3.2.1.   Mērķis
            Projekta mērķis ir palīdzēt Ukrainas Iekšlietu ministrijai un Ukrainas Valsts policijai, kas ir pakļauta Iekšlietu ministrijai, ieroču, munīcijas un sprāgstvielu nelikumīgas tirdzniecības novēršanas un apkarošanas jomā.
            3.2.2.   Apraksts
            Iekšlietu ministrija ir viena galvenajām Ukrainas valsts iestādēm, kas ne tikai reglamentē un kontrolē ieroču, munīcijas un sprāgstvielu likumīgu izmantošanu, bet arī īsteno operatīvos un koordinējošos pasākumus ieroču, munīcijas un sprāgstvielu nelikumīgas tirdzniecības novēršanas un apkarošanas jomā – vai nu tieši, vai ar savu subordinēto aģentūru starpniecību.
            Ar projektu pievēršas pārbaudītiem trūkumiem attiecībā uz spējām Iekšlietu ministrijā, lai efektīvi novērstu un apkarotu ieroču, munīcijas un sprāgstvielu nelikumīgu tirdzniecību, atbalstot uzlabojumus attiecībā uz Iekšlietu ministrijas: a) uzraudzības spējām ieroču, munīcijas un sprāgstvielu likumīgas ražošanas, marķēšanas un uzskaites kontroles jomā; b) operatīvajām spējām ieroču, munīcijas un sprāgstvielu nelikumīgas tirdzniecības kriminālistikas, analīzes, atklāšanas un izmeklēšanas jomā; c) likumdošanas mehānismiem, ar ko reglamentē un kontrolē ieroču, munīcijas un sprāgstvielu likumīgu apriti un izmantošanu, kā arī labāku informētību par ieroču, munīcijas un sprāgstvielu nelikumīgu glabāšanu, ļaunprātīgu izmantošanu un nelikumīgu tirdzniecību; un d) koordinācijas un sadarbības mehānismiem nolūkā atbalstīt kopīgas stratēģiskas un operatīvas pieejas ieroču, munīcijas un sprāgstvielu nelikumīgas tirdzniecības novēršanas un apkarošanas jomā ar citām attiecīgajām valsts aģentūrām.
            3.2.3.   Gaidāmie rezultāti
            Rezultāts Nr. 1. Iekšlietu ministrijas labākas uzraudzības spējas ieroču, munīcijas un sprāgstvielu ražošanas, marķēšanas un uzskaites kontroles jomā, kuras atbilst vajadzību novērtējumā konstatētajām vajadzībām.
            Rādītāji:
            
                        —
                     
                     
                        grozījumi un priekšlikumi valsts tiesiskajam regulējumam, Iekšlietu ministrijas noteikumiem un administratīvajām procedūrām attiecībā uz ieroču, munīcijas un sprāgstvielu ražošanas, marķēšanas un uzskaites kontroli Ukrainā,
                     
                  
                        —
                     
                     
                        grozījumi un priekšlikumi valsts tiesiskajam regulējumam, Iekšlietu ministrijas noteikumiem un administratīvajām procedūrām nolūkā novērst šaujamieroču nelikumīgu ražošanu, izmantojot ar 3D printeri izgatavotas daļas, dezaktivētu šaujamieroču nelikumīgu reaktivēšanu, šaujamieroču amatniecisku ražošanu un salūtmunīcijai izstrādātu trauksmes ieroču vai signālieroču, vai Flobēra ieroču nelikumīgu pārveidi,
                     
                  
                        —
                     
                     
                        vienots elektronisks ieroču, munīcijas un sprāgstvielu klasifikators, kas ir izstrādāts, testēts, regulēts, lai to ieviestu regulārai lietošanai Iekšlietu ministrijā un citās ieinteresētās valstiskās struktūrās, kā arī ir integrēts Iekšlietu ministrijas ieroču, munīcijas un sprāgstvielu reģistrā.
                     
                  Rezultāts Nr. 2. Iekšlietu ministrijas un Ukrainas Valsts policijas labākas operatīvās spējas ieroču, munīcijas un sprāgstvielu nelikumīgas tirdzniecības kriminālistikas, analīzes, atklāšanas, izsekošanas un izmeklēšanas jomā.
            Rādītāji:
            
                        —
                     
                     
                        labākas politikas, operatīvās un tehniskās spējas, kas saistītas ar ieroču, munīcijas un sprāgstvielu nelikumīgu tirdzniecību, kā arī Iekšlietu ministrijas personāla labākas zināšanas, prasmes un attieksme, kas saistītas ar kriminālistikas darbu, tostarp izņemto šaujamieroču izsekošanu, un to izmantošana regulārajos darba procesos,
                     
                  
                        —
                     
                     
                        Ukrainas Valsts policijas labākas politikas, operatīvās un tehniskās spējas ieroču, munīcijas un sprāgstvielu nelikumīgas tirdzniecības apkarošanas un atklāšanas jomā, tostarp attiecībā uz improvizētām sprāgstierīcēm un nelikumīgiem sprāgstmateriāliem, kā arī Ukrainas Valsts policijas personāla labākas zināšanas, prasmes un attieksme un to izmantošana regulārajos darba procesos.
                     
                  Rezultāts Nr. 3. Iekšlietu ministrijas labākas spējas nolūkā uzlabot likumdošanas mehānismus, ar ko reglamentē un kontrolē ieroču, munīcijas un sprāgstvielu apriti un izmantošanu, kā arī uzlabot sabiedrības informētību par riskiem, kas saistīti ar ieroču, munīcijas un sprāgstvielu nelikumīgu glabāšanu, ļaunprātīgu izmantošanu un nelikumīgu tirdzniecību, kuras atbilst vajadzību novērtējumā konstatētajām vajadzībām.
            Rādītāji:
            
                        —
                     
                     
                        skaidra izpratne par uzskatiem, vajadzībām un domāšanu Ukrainas sabiedrībā un fokusa grupās attiecībā uz šaujamieroču aprites un izmantošanas reglamentēšanu un kontrolēšanu un citiem ar ieročiem, munīciju un sprāgstvielām saistītiem jautājumiem,
                     
                  
                        —
                     
                     
                        Ukrainas iedzīvotāju labāka informētība par riskiem, ko rada ieroču, munīcijas un sprāgstvielu nelikumīga glabāšana, ļaunprātīga izmantošana un nelikumīga tirdzniecība, šajā nolūkā rīkojot sabiedrības informēšanas kampaņas,
                     
                  
                        —
                     
                     
                        visaptverošs novērtējums un trūkumu analīze valsts tiesiskajam regulējumam par ieroču, munīcijas un sprāgstvielu aprites un izmantošanas reglamentāciju un kontroli,
                     
                  
                        —
                     
                     
                        grozījumi un priekšlikumi valsts tiesiskajā regulējumā par ieroču, munīcijas un sprāgstvielu aprites un izmantošanas reglamentāciju un kontroli;
                     
                  Rezultāts Nr. 4. Labāka koordinācija un sadarbība starp aģentūrām, kā rezultātā tiek izstrādāta stratēģiska pieeja, notiek datu vākšana un tiek veikta analīze ieroču, munīcijas un sprāgstvielu nelikumīgas tirdzniecības novēršanas un apkarošanas jomā Ukrainā, kura atbilst vajadzību novērtējumā konstatētajām vajadzībām.
            Rādītāji:
            
                        —
                     
                     
                        koordinācijas un sadarbības mehānismu efektīva īstenošana, kas veicina kopīgas stratēģiskas pieejas saskaņotu plānošanu, izstrādi, īstenošanu (tostarp uzraudzību un kontroli) un novērtēšanu,
                     
                  
                        —
                     
                     
                        Ukrainas valsts mēroga statistikas rādītāju par ieroču, munīcijas un sprāgstvielu nelikumīgu tirdzniecību Ukrainā efektīva ieviešana un izmantošana,
                     
                  
                        —
                     
                     
                        ar šo projektu izstrādāti ieteikumi par to, kā starp aģentūrām uzlabot koordināciju un sadarbību, kas nodota valsts koordinācijas struktūrai VIKI kontroles jomā,
                     
                  
                        —
                     
                     
                        labākas analītiskās spējas un institucionalizēta datu analīze par nelikumīgiem šaujamieročiem.
                     
                  3.2.4.   Darbības
            3.2.4.1.   Starptautisko un Eiropas standartu un paraugprakses veicināšana un pārnese attiecībā uz ieroču, munīcijas un sprāgstvielu ražošanas, marķēšanas un uzskaites kontroli Ukrainā, tostarp attiecībā uz ieroču, munīcijas un sprāgstvielu nelikumīgas ražošanas novēršanu, tajā skaitā tādu, kas veikta, izmantojot nelikumīgu reaktivēšanu, pārveidi vai citas metodes.
            Šajā darbībā tiks ietverta:
            
                        —
                     
                     
                        viena pielāgota specializēta mācību kursa nodrošināšana politikas veidotājiem un vadošajiem ekspertiem no Iekšlietu ministrijas, tostarp licencēšanas departamenta un noziedzības un kriminoloģijas pētniecības centra, Valsts policijas un citām tiesībaizsardzības aģentūrām; un
                     
                  
                        —
                     
                     
                        priekšizpēte par šaujamieroču marķēšanu Ukrainas tiesībaizsardzības aģentūrās un civilajā īpašumā, galveno uzmanību pievēršot pēcražošanas posmam un importa marķējumam.
                     
                  3.2.4.2.   Vienota elektroniska ieroču, munīcijas un sprāgstvielu klasifikatora izstrāde un ieviešana un tā integrēšana ieroču, munīcijas un sprāgstvielu reģistrā.
            Šajā darbībā tiks ietverta:
            
                        —
                     
                     
                        vienota elektroniska ieroču, munīcijas un sprāgstvielu klasifikatora izstrāde un testēšana; un
                     
                  
                        —
                     
                     
                        tehnisks atbalsts vienota elektroniska ieroču, munīcijas un sprāgstvielu klasifikatora ieviešanai Iekšlietu ministrijas ieroču, munīcijas un sprāgstvielu reģistrā un apmācībai par to (līdz 25 apmācības pasākumiem).
                     
                  3.2.4.3.   Paraugprakses veicināšana un zināšanu pārnese ieroču, munīcijas un sprāgstvielu nelikumīgas tirdzniecības kriminālistikas un izmeklēšanas jomā.
            Šajā darbībā tiks ietverts:
            
                        —
                     
                     
                        divu pielāgotu specializētu mācību kursu nodrošināšana vadošajiem ekspertiem no Iekšlietu ministrijas, tostarp noziedzības un kriminoloģijas pētniecības centra, un Valsts policijas, un citām tiesībaizsardzības aģentūrām kā valsts muitas dienests un ģenerālprokuratūra. Mācību kursu indikatīvajā sarakstā tiks ietverts: šaujamieroču importa marķēšanas prasības un metodes; drošības nodrošināšana nozieguma vietā (policijas pirmās palīdzības sniedzēji); nozieguma vietas apskate un pierādījumu nodrošināšana, savākšana un pārbaudīšana (kriminālistikas tehniķi); atbalsts vietējai un starptautiskai izsekošanai (laboratorijas tehniķi); un ar šaujamieročiem saistītās kriminalitātes ballistiskās izlūkošanas izvēršana, izprašana un izplatīšana.
                     
                  3.2.4.4.   Paraugprakses veicināšana, zināšanu pārnese un aprīkojuma nodrošināšanas palīdzības programma ieroču, munīcijas un sprāgstvielu nelikumīgas tirdzniecības apkarošanas un atklāšanas jomā Ukrainas Valsts policijai
            Šajā darbībā tiks ietverta:
            
                        —
                     
                     
                        viena pielāgota specializēta mācību kursa nodrošināšana vadošajiem ekspertiem no Valsts policijas un citām tiesībaizsardzības aģentūrām kā Valsts robežsardzes dienests un Ukrainas Valsts fiskālais dienests / Valsts muitas dienests, kā arī saiknes veidošana ar Eiropas daudznozaru platformas pret noziedzības draudiem (EMPACT) valsts tiesībaizsardzības iestāžu darbinieku tīklu šaujamieroču jomā; un
                     
                  
                        —
                     
                     
                        ierobežota daudzuma tehniskā aprīkojuma iepirkums Ukrainas Valsts policijas kriminālizmeklēšanas vienībām nolūkā atbalstīt jaunas metodikas un tehnoloģiskos risinājumus ieroču, munīcijas un sprāgstvielu nelikumīgas tirdzniecības apkarošanas un atklāšanas jomā.
                     
                  3.2.4.5.   Valsts mēroga sabiedriskās domas aptauja, attieksmes pētījums un sabiedrības informēšanas un komunikācijas kampaņas par riskiem, kas saistīti ar ieroču, munīcijas un sprāgstvielu nelikumīgu glabāšanu, ļaunprātīgu izmantošanu un nelikumīgu tirdzniecību.
            Šajā darbībā tiks ietverta:
            
                        —
                     
                     
                        pētījuma un analīzes veikšana par sabiedrības viedokli par ieroču, munīcijas un sprāgstvielu nelikumīgu glabāšanu, ļaunprātīgu izmantošanu un nelikumīgu tirdzniecību,
                     
                  
                        —
                     
                     
                        padziļināts attieksmes pētījums ar fokusa grupas diskusijām par ieroču, munīcijas un sprāgstvielu nelikumīgu glabāšanu, ļaunprātīgu izmantošanu un nelikumīgu tirdzniecību; un
                     
                  
                        —
                     
                     
                        sabiedrības informēšanas un komunikācijas kampaņas par tiesisko regulējumu un riskiem, kas saistīti ar ieroču, munīcijas un sprāgstvielu nelikumīgu glabāšanu, ļaunprātīgu izmantošanu un nelikumīgu tirdzniecību, un ietekmes analīze.
                     
                  3.2.4.6.   Likumdošanas mehānismu, ar ko reglamentē un kontrolē ieroču, munīcijas un sprāgstvielu apriti un izmantošanu, uzlabošanas veicināšana un tās īstenošana.
            Šajā darbībā tiks ietverts:
            
                        —
                     
                     
                        visaptverošs novērtējums un trūkumu analīze pašreizējiem tiesību aktiem un noteikumiem par ieroču, munīcijas un sprāgstvielu aprites un izmantošanas pārvaldību un kontroli, tostarp attiecībā uz starptautiskiem nolīgumiem un tiesību aktiem, tulkošanas atbalsts un tā praktiskās īstenošanas izvērtēšana; un
                     
                  
                        —
                     
                     
                        ekspertu palīdzības nodrošināšana saistībā ar tiesību aktu izstrādi un projektu sagatavošana nolūkā reglamentēt un kontrolēt ieroču, munīcijas un sprāgstvielu apriti un izmantošanu, tostarp, apsverot tiesību aktu un regulatīvo jautājumu saskaņošanu ar tiem starptautiskajiem noteikumiem un standartiem, kas attiecas uz Ukrainu.
                     
                  3.2.4.7.   Stratēģiskas pieejas izstrādes veicināšana ieroču, munīcijas un sprāgstvielu nelikumīgas tirdzniecības novēršanas un apkarošanas jomā Ukrainā.
            Šajā darbībā tiks ietverta:
            
                        —
                     
                     
                        informētības vairošana, konsultāciju sniegšana un ekspertu atbalsta nodrošināšana nolūkā izveidot pastāvīgu starpaģentūru valsts koordinācijas struktūru VIKI kontroles jomā, kuras sastāvā ir attiecīgās pilnvarotās valsts iestādes Ukrainā (6 oficiālas sanāksmes); Valsts koordinācijas struktūra tiks izveidota ar šo projektu, un to vadīs Iekšlietu ministrija; un
                     
                  
                        —
                     
                     
                        informācijas apkopošana un reģistra uzturēšana par visām ar VIKI saistītajām iniciatīvām Ukrainā, tostarp par līdzekļu devēju resursiem.
                     
                  3.2.4.8.   Starpaģentūru datu vākšanas, analīzes un izplatīšanas sistēmas attiecībā uz ieroču, munīcijas un sprāgstvielu nelikumīgu atrašanos īpašumā, ļaunprātīgu izmantošanu un nelikumīgu tirdzniecību.
            Šajā darbībā tiks ietverta:
            
                        —
                     
                     
                        kopējas metodikas veicināšana attiecībā uz oficiālās statistikas veidošanu, apkopošanu, salīdzināšanu un izmantošanu, kopīgi un savstarpēji salīdzināmi darbības rādītāji un vienots formāts, kas nepieciešams automātiskai informācijas apmaiņai par ieroču, munīcijas un sprāgstvielu nelikumīgu atrašanos īpašumā, ļaunprātīgu izmantošanu un nelikumīgu tirdzniecību; un
                     
                  
                        —
                     
                     
                        divu mācību kursu nodrošināšana par datu vākšanu un analīzi, tostarp riska un draudu novērtējumu,
                     
                  
                        —
                     
                     
                        palīdzības sniegšana nolūkā izstrādāt analītisku ziņojumu par tirdzniecības metodēm un maršrutiem, pamatojoties uz apkopotiem datiem, ko savākušas Ukrainas aģentūras,
                     
                  
                        —
                     
                     
                        dažādās kategorijās sadalītu datu vākšanas un starpaģentūru datu apmaiņas veicināšana starp attiecīgajām pilnvarotajām valsts iestādēm.
                     
                  3.3.   Projekts Nr. 3. Atbalsts Ukrainas Valsts fiskālajam dienestam / Valsts muitas dienestam ieroču, munīcijas un sprāgstvielu nelikumīgas tirdzniecības novēršanas un apkarošanas jomā
            3.3.1.   Mērķis
            Projekta mērķis ir palīdzēt Valsts fiskālajam dienestam / Valsts muitas dienestam uzlabot savas spējas ieroču, munīcijas un sprāgstvielu nelikumīgas tirdzniecības novēršanas un apkarošanas jomā.
            3.3.2.   Apraksts
            Valsts fiskālais dienests / Valsts muitas dienests ir pilnvarots novērst un apkarot kontrabandu un cīnīties pret muitas noteikumu pārkāpumiem Ukrainas valsts robežas šķērsošanas vietās, jūras un upju ostu teritorijās, lidostās, dzelzceļa stacijās un citās vietās, kas noteiktas ar Ukrainas Muitas kodeksu. Tas ietver pasākumus, kuru mērķis ir novērst un apkarot ieroču, munīcijas un sprāgstvielu nelikumīgu tirdzniecību.
            Projekta mērķis būs pievērsties pārbaudītiem trūkumiem attiecībā uz spējām Valsts fiskālajā dienestā, izmantojot: a) apmācību, tehniskās un operatīvās spējas ieroču, munīcijas un sprāgstvielu nelikumīgas tirdzniecības apkarošanā; un b) starptautiskas paraugprakses pārnesi un informācijas apmaiņu jo īpaši attiecībā uz ES dalībvalstīm, Rietumbalkānu partneriem un kaimiņvalstīm.
            3.3.3.   Gaidāmie rezultāti
            Rezultāts Nr. 1. Valsts fiskālā dienesta / Valsts muitas dienesta labākas spējas ieroču, munīcijas un sprāgstvielu nelikumīgas tirdzniecības novēršanas un apkarošanas jomā.
            Rādītāji:
            
                        —
                     
                     
                        projekta labuma guvēja personāla labākas kompetences attiecīgajās izglītības un apmācības iestādēs, analīzes un izmeklēšanas vienībās un operatīvajās vienībās nolūkā atbalstīt ieroču, munīcijas un sprāgstvielu nelikumīgas tirdzniecības apkarošanu un to izmantošana regulārajos darba procesos,
                     
                  
                        —
                     
                     
                        projekta labuma guvēju labākas organizatoriskās un tehniskās spējas attiecīgajās izglītības un apmācības iestādēs, analīzes un izmeklēšanas vienībās un operatīvajās vienībās nolūkā atbalstīt ieroču, munīcijas un sprāgstvielu nelikumīgas tirdzniecības apkarošanu un to izmantošana regulārajos darba procesos,
                     
                  
                        —
                     
                     
                        sadarbības pasākumi un ekspertu tīklu veidošana – valsts, apakšreģionālā un starptautiskā kontekstā –, kas veicina projekta labuma guvēju sadarbspēju ar saviem partneriem un ko piemēro projekta labuma guvēja attiecīgo vienību un iestāžu regulārajos darba procesos,
                     
                  
                        —
                     
                     
                        novērtēšanas un kvalitātes pārvaldības pieeju dokumentētie konstatējumi tiek darīti zināmi projektā ieinteresētajām personām (projekta labuma guvējiem – primārajiem un sekundārajiem, līdzekļu devējiem un EDSO), un tie tiek īstenoti praksē, un minētās ieinteresētās personas tos ņem vērā spēju veidošanas nolūkā.
                     
                  3.3.4.   Darbības
            3.3.4.1.   Visaptveroša mācību programma ieroču, munīcijas un sprāgstvielu nelikumīgas tirdzniecības apkarošanas jomā Valsts fiskālajam dienestam / Valsts muitas dienestam, kura atbilst vajadzību novērtējumā konstatētajām vajadzībām.
            Šajā darbībā tiks ietverta:
            
                        —
                     
                     
                        visaptveroša mācību programma ieroču, munīcijas un sprāgstvielu nelikumīgas tirdzniecības novēršanas un apkarošanas jomā, kurā tiks īstenota divu līmeņu pieeja: a) pilnveidojot un paplašinot instruktoriem un pedagogiem nepieciešamās zināšanas, prasmes un attieksmi, t. i., pasniedzēju apmācības pieeju; un b) pilnveidojot un paplašinot speciālās zināšanas tādās specializētās jomās kā muitas noteikumu pārkāpumi, dienesta suņu komandas, apmācība par jauniem un modernizētiem tehniskajiem līdzekļiem, tehnoloģijām un procedūrām.
                     
                  3.3.4.2.   Aprīkojuma nodrošināšanas palīdzības programma ieroču, munīcijas un sprāgstvielu nelikumīgas tirdzniecības novēršanas un apkarošanas jomā Valsts fiskālajam dienestam / Valsts muitas dienestam, kura atbilst vajadzību novērtējumā konstatētajām vajadzībām.
            Šajā darbībā tiks ietverta:
            
                        —
                     
                     
                        ierobežota daudzuma stacionārā un mobilā aprīkojuma, kā arī citu veidu tehnisko līdzekļu un tehnoloģiju nodrošināšana nolūkā atbalstīt jaunu tehnoloģisku un procesuālu risinājumu testēšanu, novērtēšanu un ieviešanu ieroču, munīcijas un sprāgstvielu nelikumīgas tirdzniecības atklāšanas jomā. Aprīkojums tiks nodrošināts izraudzītām organizatoriskām struktūrām Valsts fiskālā dienesta / Valsts muitas dienesta centrālajā aparātā, teritoriālām iestādēm (koncentrējoties uz Ukrainas ziemeļiem, ziemeļrietumiem un rietumiem) un specializētiem departamentiem. Turklāt šī darbība ir raiti integrēta visaptverošā mācību programmā, t. i., tā veido plašāku “apmācība un aprīkojums” iniciatīvu Valsts fiskālajam dienestam / Valsts muitas dienestam; un
                     
                  
                        —
                     
                     
                        tehniskais atbalsts mācību programmas īstenošanai, pielāgošanai un integrācijai regulārās mācību programmās.
                     
                  3.3.4.3.   Palīdzības programma suņu izmantošanai ieroču, munīcijas un sprāgstvielu nelikumīgas tirdzniecības novēršanas un apkarošanas jomā Valsts fiskālajam dienestam / Valsts muitas dienestam.
            Šajā darbībā tiks ietverta:
            
                        —
                     
                     
                        apmaiņas braucienu rīkošana nolūkā iepazīties ar attiecīgajiem Valsts fiskālā dienesta / Valsts muitas dienesta ekspertiem un pedagogiem, kam ir starptautiska pieredze un laba prakse suņu spēju izmantošanā ieroču, munīcijas un sprāgstvielu nelikumīgas tirdzniecības apkarošanas jomā, un nolūkā atbalstīt ekspertu tīklu veidošanu,
                     
                  
                        —
                     
                     
                        mācību metodiku un operatīvo procedūru pārskatīšana un atjaunināšana suņu spēju izmantošanā ieroču, munīcijas un sprāgstvielu nelikumīgas tirdzniecības novēršanas un apkarošanas jomā,
                     
                  
                        —
                     
                     
                        tehniskais atbalsts apmācībai un mobiliem risinājumiem nolūkā atbalstīt operācijas ar suņu izmantošanu ieroču, munīcijas un sprāgstvielu nelikumīgas tirdzniecības apkarošanas jomā.
                     
                  4.   Projektu vadība un administratīvais atbalsts rīcības īstenošanai
            Īpašs projekta personāls EDSO Sekretariātā un EDSO projektu koordinatora birojā Ukrainā koordinēs un pārvaldīs rīcības īstenošanu un ar to saistīto projektu darbības, kā izklāstīts 3. iedaļā. Īpašais projekta personāls – kas sadalīts projektu vadības un īstenošanas grupās – turpinās atbalstīt sadarbības satvara attīstību starp Ukrainas partneriem, kā arī sadarbību un koordināciju ar starptautisko sabiedrību.
            Īpašais projekta personāls veiks šādus uzdevumus:
            
                        —
                     
                     
                        vadīt projektus visos projekta cikla posmos,
                     
                  
                        —
                     
                     
                        veikt projektu ikdienas finanšu pārraudzību,
                     
                  
                        —
                     
                     
                        nodrošināt tehniskās un juridiskās speciālās zināšanas, atbalstīt projektu iepirkumus,
                     
                  
                        —
                     
                     
                        sadarboties un veikt koordināciju ar citām starptautiskām organizācijām un programmām,
                     
                  
                        —
                     
                     
                        nodrošināt kvalitāti un veikt apstiprināto projektu rezultātu kvalitātes kontroli,
                     
                  
                        —
                     
                     
                        atbalstīt Ukrainas iestādes jaunu valsts pasākumu izstrādē, lai stiprinātu spējas un kolektīvos centienus ieroču, munīcijas un sprāgstvielu nelikumīgas tirdzniecības novēršanas un apkarošanas jomā.
                     
                  5.   Dzimumu aspekts
            Lai uzlabotu ieroču, munīcijas un sprāgstvielu kontroles politikas efektivitāti un nodrošinātu, ka tās īstenošana uzlabo gan sieviešu, gan vīriešu drošību, darbībās, kuras atbalsta ar šo lēmumu, tiks integrēta dzimumperspektīva, un tā tiks īstenota ar tehnisku konsultāciju un speciālo zināšanu, zinību produktu un mācību izstrādes starpniecību.
            6.   Labuma guvēji
            Tiešie labuma guvēji no rīcības būs Ukrainas valsts iestādes, kas atbildīgas par ieroču, munīcijas un sprāgstvielu nelikumīgas tirdzniecības novēršanu un apkarošanu. Valsts iestādes, uz kurām rīcība galvenokārt ir vērsta, ir: Iekšlietu ministrija, tostarp tās ekspertu un licencēšanas dienesti, Ukrainas Valsts policija, Valsts robežsardzes dienests un Valsts fiskālais dienests / Valsts muitas dienests. Citas pilnvarotās valsts iestādes – piemēram, Ukrainas Drošības dienests – tiks iesaistītas, katru gadījumu izskatot atsevišķi.
            Netiešie labuma guvēji no rīcības būs iedzīvotāji Ukrainā un tās Eiropas kaimiņvalstīs, kuri ir pakļauti riskam, ko rada nelikumīgu ieroču, munīcijas un sprāgstvielu izmantošana noziedzīgās darbībās, terorismā un vardarbīgos ļaunprātīgos nolūkos.
            Netiešie labuma guvēji no projekta būs arī ES un tās dalībvalstis, jo tās gūs labumu no Ukrainas iestāžu atsauksmēm par konstatētajiem nelikumīgu ieroču tirdzniecības ceļiem.
            7.   Savienības pamanāmība
            EDSO veiks visus piemērotos pasākumus, lai plašāk informētu par to, ka rīcību finansē Savienība. Šādus pasākumus veiks saskaņā ar Komisijas rokasgrāmatu par Eiropas Savienības ārējo darbību komunikāciju un pamanāmību. Tādējādi EDSO nodrošinās Savienības ieguldījuma pamanāmību ar pienācīgu atpazīstamības zīmi un publicitāti, uzsverot Savienības nozīmi, nodrošinot tās darbību pārredzamību un vairojot informētību par lēmuma pieņemšanas iemesliem, kā arī par Savienības atbalstu lēmumam un šā atbalsta rezultātiem. Projekta ietvaros sagatavotajā materiālā Eiropas Savienības karogs tiks attēlots labi pamanāmā vietā saskaņā ar Savienības norādēm par pareizu karoga izmantošanu un attēlošanu.
            Ņemot vērā to, ka plānotajām darbībām ir ļoti atšķirīga darbības joma un veids, tiks izmantots plašs popularizēšanas instrumentu klāsts, tostarp tradicionālie mediji, tīmekļa vietnes, sociālie mediji un informācijas un reklāmas materiāli, tajā skaitā infografikas, bukleti, informatīvi izdevumi, paziņojumi presei un attiecīgā gadījumā citi materiāli. Publikācijās, sabiedriskajos pasākumos, kampaņās, aprīkojumā un būvdarbos, kas veikti saskaņā ar projektu, tiks izmantota attiecīgā atpazīstamības zīme. Lai, vairojot dažādo valstu valdību un sabiedrības, starptautiskās kopienas, vietējo un starptautisko plašsaziņas līdzekļu informētību, vēl vairāk pastiprinātu ietekmi, katrai no projekta mērķgrupām pievērsīsies tai piemērotā valodā.
            8.   Ilgums
            Pamatojoties uz pieredzi, kas gūta, īstenojot Lēmumu (KĀDP) 2017/1424, un ņemot vērā rīcības plašo darbības jomu, atbalsta saņēmēju skaitu, un plānoto darbību skaitu un sarežģītību, plānotais īstenošanas termiņš ir 36 mēneši.
            9.   Tehniskās īstenošanas vienība
            Šā lēmuma tehniskā īstenošana tiks uzticēta EDSO Sekretariātam – Konfliktu novēršanas centram un EDSO projekta koordinatoram Ukrainā. EDSO īstenos darbības saskaņā ar šo lēmumu, koordinējot un sadarbojoties ar citām starptautiskām organizācijām un aģentūrām, jo īpaši nolūkā nodrošināt efektīvas sinerģijas un izvairīties no darbību dublēšanās.
            10.   Koordinācijas komiteja
            Šā projekta koordinācijas komitejas sastāvā būs Augstā pārstāvja, ES delegācijas Kijevā un šā pielikuma 6. punktā minētās īstenošanas vienības pārstāvji. Īstenošanas vienība, kurai palīdz koordinācijas komiteja, nodrošinās, ka projekta īstenošana notiek, koordinējot ar citu, saistītu ES palīdzību Ukrainai, piemēram, Integrētas robežu pārvaldības stratēģiju (ko atbalsta ar Komisijas Eiropas kaimiņattiecību instrumentu), reģionālu sadarbību ar Rietumbalkāniem VIKI kontroles jomā, ko īsteno ANO Attīstības programma (UNDP) / Dienvidaustrumeiropas un Austrumeiropas informācijas apstrādes centrs vieglo un kājnieku ieroču kontrolei (SEESAC) (ko atbalsta ar Padomes Lēmumiem (KĀDP) 2018/1788 (1) un (KĀDP) 2016/2356 (2)), ES un Ukrainas tiesībaizsardzības sadarbību šaujamieroču tirdzniecības jomā (ko atbalsta Komisijas HOME ģenerāldirektorāts, Eiropols un Eiropas daudznozaru platforma pret noziedzības draudiem (EMPACT) – šaujamieroči), Conflict Armament Research darbu Ukrainā (ko atbalsta ar Padomes Lēmumu (KĀDP) 2017/2283 (3)), ES kopējās drošības un aizsardzības politikas misijām EUAM
               Ukraine un EUBAM
               Moldova and Ukraine un to atbalsta pasākumiem robežkontroles jomā un Starptautiskās migrācijas organizācijas darbu pie bijušo kaujinieku atbruņošanas, demobilizācijas un reintegrācijas (ko atbalsta ar Komisijas Stabilitātes un miera veicināšanas instrumentu). Koordinācijas komiteja regulāri aicinās Ukrainas valstisko partneru pārstāvjus. Koordinācijas komiteja var arī uzaicināt tādu struktūru pārstāvjus, kas ir iesaistītas projektos Ukrainā, kuriem ir līdzīgs vai saistīts mērķis. Koordinācijas komiteja regulāri, vismaz reizi sešos mēnešos, pārskatīs šā lēmuma īstenošanu, tostarp, izmantojot elektroniskus saziņas līdzekļus.
            11.   Ziņošana
            Ziņošana – gan pārskati, gan finanšu ziņojumi – aptver visu rīcību, kas ir aprakstīta attiecīgajā konkrētā ieguldījuma nolīgumā, un ar to saistīto budžetu, neatkarīgi no tā, vai ar Padomes Lēmumu šo rīcību finansē pilnībā vai līdzfinansē.
            
               (1)  Padomes Lēmums (KĀDP) 2018/1788 (2018. gada 19. novembris), ar ko atbalsta Dienvidaustrumeiropas un Austrumeiropas Informācijas apstrādes centru vieglo un kājnieku ieroču kontrolei (SEESAC), lai īstenotu Reģionālo ceļvedi par nelikumīgas ieroču tirdzniecības apkarošanu Rietumbalkānos (OV L 293, 20.11.2018., 11. lpp.).
            
               (2)  Padomes Lēmums (KĀDP) 2016/2356 (2016. gada 19. decembris) par atbalstu SEESAC atbruņošanās un bruņojuma kontroles darbībām Dienvidaustrumeiropā saistībā ar ES Stratēģiju VIKI un to munīcijas nelikumīgas uzkrāšanas un tirdzniecības apkarošanai (OV L 348, 21.12.2016., 60. lpp.).
            
               (3)  Padomes Lēmums (KĀDP) 2017/2283 (2017. gada 11. decembris), ar ko atbalsta vispārēju mehānismu ziņošanai par nelikumīgiem kājnieku un vieglajiem ieročiem un citiem nelikumīgiem parastajiem ieročiem un munīciju, lai mazinātu to nelikumīgas tirdzniecības risku (iTrace III) (OV L 328, 12.12.2017., 20. lpp.).